rangkakeris ).Soenarto lan seduluré kang cacah 8 urip ing kluwarga kang sarwa pas-pasan. Mula saka iku, riwayat sekolahé mung tutug SD (standart school) Muhammadiyah kang ora beda karo sedulur liyané.Nyawang kahanan kang sarwa kurang iki panjenengané wus kulina urip prihatin lan duwé tekad bakal ngènthèngaké panandhang ing kluwargané kanthi cara dodol layah/cowèk kang digambari topèng.Soenarto wiwit cilik wis nuduhaké bakat seni, mula panjenengané wani ngulandara (mengembara=indonesia) kanthi tekad kang gumolong.Wiwit umur 15 taun panjenengané wus asring mèlu pakumpulan wayang wong. Wus ora kaétung pira cacahé pakumpulan wayang wong kang wus dingengeri nganti panjenengané srawung karo Ki Satro Sabdo pimpinan Wayang Orang (WO) Ngesthi Pandhawa Semarang. Wiwit iku Soenarto bisa nemokaké papan kang srek kanggo ngranggeh gegayuhane pinangka seniman . Ki Narto Sabdo wiwit ndhalang ing taun 1958 lan nyoba nerobos tradhisi padhalangan pakeliran konvensiaonal nganggo pakeliran kang uwis digarap kanthi nengenake unsur